**Dato : 26. marts 2014**  
**Sagsnr. :** 400. 143-45 LFA/lsn

**M Ø D E R E F E R A T**

fra bestyrelsesmøde i Ejerforeningen Nordstrand

**Mødetid: tirsdag den 25. marts 2014 kl. 17.00**

**Mødested: Formandens lejlighed**

**Mødedeltagere: Lars Fogh-Andersen**

**Henrik Carlsen**

**Margit Pedersen**

**Else Jepsen   
Lis Bay Poulsen  
Mogens Bertelsen  
Tom Pedersen**

**Marianne Stenholm**

**Afbud: Ingelise Hansen**

**Referent: Lars Fogh-Andersen**

**- o – o – o – o – o – o – o -**

**01. Godkendelse af referat:**

Referatet fra bestyrelsesmøde den 13. februar 2014 blev godkendt og underskrevet.

**02. Generalforsamling den 25. marts 2014:**

Den praktiske afvikling af generalforsamlingen blev drøftet. I relation til forslaget om vedtægtsændring, således at bestemmelsen af bopælsrelaterede ”herboende” skulle udgå, kunne Lars Fogh-Andersen oplyse, at han fra Else Jepsen havde modtaget oplysning om, at bopælskravet blev enstemmigt vedtaget på to på hinanden følgende generalforsamlinger i 1997. Else Jepsen havde efter anmodning fra Lars Fogh-Andersen til bestyrelsesmødet medtaget et ”historisk” eksemplar af generalforsamlingsindkaldelsen til dokumen-tation for, at forslaget til vedtægtsændringen var behørigt ”annonceret” forud for vedtagelsen.

Lars Fogh-Andersens ønske om dokumentation var fremkommet på baggrund af, at det nok af de gamle protokoller fremgik, at et forslag til vedtægtsændring var vedtaget, mens man ikke i protokollaterne i detaljer kunne se, hvad der rent faktisk var vedtaget. En gennemgang af de gamle protokoller har vist, at tilsvarende forhold generelt gør sig gældende i relation til oprindelige protokollater i foreningen, hvilket Lars Fogh-Andersen fandt meget uhensigtsmæssigt. Det bør fremgå af protokollaterne, hvad der konkret er stemt om, hvilket bestyrelsen kunne tiltræde og fremtidig vil påse i forbindelse med godkendelse af protokollater.

Forslaget om rygeforbud i opgangene fandt almindelig tilslutning i bestyrelsen, og Lars Fogh-Andersen bemærkede, at der herefter ikke er noget behov for, at dette forslag kommer til afstemning, idet bestyrelsen på egen hånd har mulighed for at indføre rygeforbuddet ved en regulering af husordenen. Der var dog enighed om at sondere stemningen på generalforsamlingen.

Lars Fogh-Andersen kunne endelig oplyse at udlejernes stemmeret er forhåndsafklaret med disse.

Revisionsudgiften blev drøftet. Der var enighed om at vi skal forsøge at få en ”bedre” pris. Vi er på den front bundet af, at vi skal bruge reg. eller statsautoriseret revisor. I indeværende år fortsætter vi med nuværende revisor, da vi ikke aktuelt har andre kandidater.

**03. Eventuelt:**

Der forelå ikke noget til behandling under dette punkt.

Som referent:

Lars Fogh-Andersen

Efter generalforsamlingen har bestyrelsen konstitueret sig som følger:

Formand Henrik Carlsen (byggeri/teknik), personaleansvarlig Marianne Stenholm, regningskontrol Margit Pedersen, udendørs arealer Mogens Bertelsen, regnskab, økonomi, info til opslagskasserne Else Jepsen.

Suppleant Yvonne Lund har tilbudt at varetage Inge-Lise Hansens IT–opgaver (hjemmeside).